Boeddhisme in Suid-Afrika - Wikipedia
Die Nan Hua-tempelkompleks in Bronkhorstspruit, Suid-Afrika.
Die Boeddhistetradisie kom in verskeie vorme in Suid-Afrika voor. Daar is verskeie tempelsentrums en groepe in die stedelike gebiede, en die land het waarskynlik die grootste Boeddhistegemeenskap in Afrika.
2 Dalai Lama se besoeke
3 Boeddhistegroepe en -sentrums in Suid-Afrika
3.4 Landwye sentrums
Verskeie groepe Boeddhiste is in die 1680's uit Suidoos-Asië na die Kaapkolonie gebring en baie werkers wat in die laaste deel van die 19de eeu uit Indië na Natal gebring is, was Boeddhiste of Hindoes wat hulle later tot die Boeddhisme bekeer het. Verskeie Boeddhistegroepe het in die 1970's in die groot stede ontstaan en sedert die middel 1980's het die land se Boeddhistetradisies gegroei. Dit sluit in Theravada-, Zen-, Nichiren- en Tibettaanse skole. Die Fo Guang Shan-orde het die Nan Hua-tempel, die grootste Boeddhistetempel in Afrika, in Bronkhorstspruit opgerig. Ander Boeddhistekulture het in KwaZulu-Natal, Johannesburg en Kaapstad ontstaan.
’n Ondersoek het in 2003 getoon dat daar in die laat 1990's altesaam 6 000 Boeddhiste in Suid-Afrika was uit ’n bevolking van 42 miljoen (of 0,01% van die bevolking). Volgens ramings in 2010 het dit gegroei tot tussen 0,2% en 0,3% van die bevolking.
Dalai Lama se besoeke[wysig | wysig bron]
Boeddhisteleiers besoek Suid-Afrika gereeld vir onderrig en seëninge. Die 14de Dalai Lama het in 1999 die Parlement van die Wêreld se Godsdienste bygewoon, maar is ’n visa geweier toe hy gevra het om in Maart 2009 ’n internasionale vredeskonferensie in die land by te woon. Dit het weer gebeur met emeritus-aartsbiskop Desmond Tutu se 80ste verjaardagviering op 7 Oktober 2011.
Die 14de beraad van die wenners van die Nobelprys vir vrede sou in 2014 in Suid-Afrika plaasgevind het, en die Dalai Lama is vir ’n derde keer ’n visum geweier. Die beraad is kort daarna afgestel toe verskeie wenners hul kaartjies uit protes gekanselleer het. Dit het eindelik in Desember 2014 in Rome, Italië, plaasgevind.
Die Suid-Afrikaanse departement van buitelandse sake het ontken dat hy ’n visum geweier is en het gesê die Dalai Lama het self sy besoek gekanselleer. Suid-Afrika se betrekkinge met China was egter waarskynlik die hoofrede dat die visum geweier is.
Boeddhistegroepe en -sentrums in Suid-Afrika[wysig | wysig bron]
Diamond Way-Boeddhistesentrum, Kaapstad
Kagyu Samye Dzong – Tibetaanse Boeddhiste-meditasiesentrum, Kenilworth, Kaapstad
Sat Chit Anand-Boeddhistesentrum, Plettenbergbaai
Home of Contemporary Zen in South Africa, Wes-Kaap
Tushita Kadampa-Boeddhistesentrum, Kaapstad
Houtbaaise Theravada-Boeddhistesentrum, Kaapstad
Bodhi Khaya-sentrum, Gansbaai
Vipassana-vereniging van Suid-Afrika, Worcester
Maitreya Kadampa-Boeddhistesentrum, Durban
Mahasiddha Kadampa-Boeddhistesentrum, Durban
Diamond Way-Boeddhistesentrum, Johannesburg
Nan Hua-klooster, Bronkhorstspruit
Lam Rim-Boeddhistetempel, Johannesburg
Vajrapani Kadampa-Boeddhistesentrum, Johannesburg
Landwye sentrums[wysig | wysig bron]
Kagyu-lyn van Tibettaanse Boeddhisme in Suid-Afrika
Soka Gakkai Internationaal – Suid-Afrika
Boeddhiste-sentrum in die Nyingma-tradisie, Pretoria
↑ Spuler, Michelle; Barker, Michelle (2003). "Australian Buddhism in Context". Developments in Australian Buddhism: Facets of the Diamond. Psychology Press. p. 11. Besoek op 17 April 2015.
↑ "Global Religious Landscape - Religious Composition by Country" (in Engels). The Pew Forum. Geargiveer vanaf die oorspronklike op 16 November 2013. Besoek op 28 Julie 2013.
↑ "Religious Adherents, 2010 – South Africa" (in Engels). World Christian Database. Geargiveer vanaf die oorspronklike op 30 September 2019. Besoek op 28 Julie 2013.
Clasquin, Michel (2002): "Buddhism in South Africa" in: Charles S. Prebish / Martin Baumann (reds.)(2002): Westward dharma: Buddhism beyond Asia. Berkeley, Calif.: Univ. of California Press, pp. 152–162
Clasquin, Michel / Krüger, Jacobus S. (reds.) (1999): Buddhism and Africa. Pretoria: Universiteit van Suid-Afrika.
Krüger, Jacobus S.: Along Edges: Religion in South Africa - Bushman, Christian, Buddhist.
Ontsluit van "https://af.wikipedia.org/w/index.php?title=Boeddhisme_in_Suid-Afrika&oldid=2174604"
Die bladsy is laas op 30 April 2020 om 17:10 bygewerk.